Gesa de Sant Spirit (Milan)

La gesa de Sant Spirit a l'è una gesa de Milan, in tra el quarter de Lambraa e la Cità di Studi. Storia La gesa, pensada per i besogn spirituai del vesin Politecnegh, la vegn tirada su del 1962 al 1964 in su proget del Vitori Gandolfi. A l'è vuna di 22 gese costruide per celebrà el Concili Vatican II. Carateristeghe A l'è una gesa a pianta retangolara, de 36 meter de longhezza e 25 de larghezza. De foeura a l'è poch particolara, e l'è fada su de una bassa bas retangolara in indova che la ponda la strutura che la sostegn el tecc, anca questa chì de altezza riducida. De denter, al contrari, a l'è caraterizad fess di trav in calcestruzz armad, che formen una strutura a cros che la se derva in d'un tiburi central con quatadura trasparent. El nass inscì un grand contrast in tra la penombria de l'ambient e l'altar, inluminad per ben. A la gesa a inn conligad di ambient: in su la banda de manzina el batister, in su la banda de drizza la cà parochiala e i locai de l'oratori; de sota a gh'inn olter stanze. Bibliografia Comitato per le nuove chiese di Milano (a cura di), Ventidue chiese per ventidue concili, Milano, 1969. Cecilia de Carli (a cura di), Le nuove chiese della diocesi di Milano 1945-1993, Edizioni Vita e Pensiero, Milano 1994, p. 169. ISBN 88-343-3666-6. Ligam de foeura Sit oficial de la parochia, in su santospirito.org. Parochia de Sant Spirit, su lombardiabeniculturali.it. Alter proget Wikimedia Commons el gh'ha dent imagin o alter archivi su Gesa de Sant Spirit (Milan)